Industrial Workers of the World

Industrial Workers of the World (IWW) on kansainvälinen syndikalistinen ammattiyhdistys. Sen päämaja on vuodesta 2010 lähtien sijainnut Chicagossa.Historical Adresses of IWW General Headquarters Industrial Workers of the World. Viitattu 1.11.2013. Parhaimmillaan vuonna 1923 siihen kuului 100 000 jäsentä, ja se nautti 300 000 työläisen suosiosta. Sisäisen konfliktin ja Yhdysvaltain hallituksen pakkotoimien seurauksena jäsenmäärä laski jyrkästi vuoden 1924 jälkeen. IWW:n sääntöjen johdanto on säilynyt miltei muuttumattomana järjestön perustamisvuodesta 1905 ja on toiminut herätteenä monien muiden maiden työväenjärjestöille. == Toiminta == Industrial Workers of the Worldilla on kuusi eri osastoa (department); maatalous ja kalastus, kaivosteollisuus, rakennusala, teollinen tuotanto, liikenne ja tietoliikenne sekä julkiset palvelut.Industrial Unions and Departments Industrial Workers of the World. Viitattu 1.11.2013. Niiden sisällä toimii useita ammattiosastoja eri ammattiryhmien työntekijöille. Edustettuina ovat tavallisimpien ammattikuntien lisäksi muun muassa viihdealan ja hyväntekeväisyysjärjestöjen työntekijät sekä seksityöläiset.About the IWWIndustrial Workers of the World. Viitattu 1.11.2013. Nykyään IWW:ssä on noin 5 000 jäsentä. Valtaosa jäsenistä on Yhdysvalloissa, mutta osastoja on myös Britanniassa, Australiassa ja Kanadassa. Yksittäisiä jäseniä on muissakin maissa. == Historia == Syndikalistis-anarkistinen Industrial Workers of the World perustettiin vuonna 1905. IWW pyrki tuottamaan 1900-luvun alussa sosialistista järjestelmää paitsi sabotaasin ja suoran toiminnan kautta, myös luomalla työläisten hallitsemista tuotantolaitoksista vaihtoehtoisia vastavallan keskuksia. Näiden keskusten olisi tarkoitus ottaa valta kapitalistisen järjestelmän romahtamisen jälkeen.Ruotsila 2014, s. 75 IWW oli hetken aikaa sidoksissa Yhdysvaltain sosialistipuolueeseen. IWW:n peruskirjan laati katolinen pappi Thomas Hagerty.Ruotsila 2014, s. 69 == IWW ja Pohjois-Amerikan suomalaissiirtolaiset == Industrial Workers of the World oli 1900-luvun ensimmäisinä vuosikymmeninä myös monien Yhdysvaltojen ja Kanadan suomalaissiirtolaisten järjestö. Sitä kutsuttiin nimellä "iituplajuu". Tunnettuja IWW:n suomalaisia jäseniä olivat muun muassa Niilo Wälläri, Leo Laukki, Hiski Salomaa, Arthur Kylander, Rosa Lemberg, William Risto, Carl Paivio, Gust Aakula, Gust Alonen sekä T-Bone Slim -nimellä tunnettu Matti Valentin Huhta.http://www.iww.org/culture/biography/TBoneSlim1.shtml Damron, Mark: T-Bone Slim: A Brief Biography of Matt Valentine Huhta Viitattu 22.12.2002. http://www.store.iww.org/product_info.php?products_id=24 Viitattu 22.12.2002 IWW:n suomalainen äänenkannattaja, Industrialisti (1914-1916 Sosialisti, 1916–1917 Teollisuustyöläinen) ilmestyi vuosina 1917–1975 Minnesotan Duluthista käsin. Parhaimmillaan Industrialisti saavutti noin 10 000 kappaleen levikin ja se oli IWW:n ainoa päivälehti.http://www.genealogia.fi/emi/art/article256e.htm#a24 Kostiainen, Auvo: A Dissenting Voice of Finnish Radicals in America: The Formative Years of Sosialisti-Industrialisti in the 1910s Viitattu 22.12.2002 Amerikansuomalaiset julkaisivat myös kuukausittain ilmestynyttä Tie Vapauteen -lehteä. Amerikansuomalaisten vuonna 1903 Duluthiin perustama Työväen Opisto toimi vuosina 1921–1941 IWW:n virallisena oppilaitoksena, lisäksi liiton kannattajien omistuksessa oli 1920–1960-lukujen ajan Ontarion Thunder Bayssa sijaitseva työväentalo Finnish Labour Temple. ==Katso myös== *Anarkosyndikalismi ==Lähteet== * === Viitteet === ==Aiheesta muualla== *IWW:n internetsivut Luokka:Ammattiliittojen kansainväliset järjestöt Luokka:Anarkistiset järjestöt